
Tähän artikkeliin tai osioon ei ole merkitty lähteitä, joten 
tiedot kannattaa tarkistaa muista tietolähteistä. 

Voit lisätä artikkeliin tarkistettavissa olevia lähteitä ja merkitä ne ohjeen 
mukaan. 


Oromon kieli on afroaasialaisen kielikunnan 
kuusilaiseen haaraan kuuluva kieli. Oromon kieltä 
puhuu 30-35 miljoonaa ihmistä, mikä tekee siitä 
Afrikan kolmanneksi puhutuimman äidinkielen arabian 
ja hansan jälkeen. Suurin osa oromon puhujista kuuluu 
Etiopian keski- ja eteläosissa sekä Kenian 
pohjoisosassa asuvaan oromo-kansaan, mutta myös 
naapurikansojen jäsenet käyttävät sitä välikielenä 
varsinkin Etiopiassa, jossa oromo on enemmistökieli. 
Kieltä on aiemmin kutsuttu myös gallan kieleksi, mutta 
tätä pidetään nykyään halventavana tai rasistisena 
terminä. Nimitystä boorana tai torana käytetään 
erityisesti Keniassa. 

Oromo jakaantuu kuuteen päämurteeseen, joiden 
puhujat eivät välttämättä ymmärrä toisiaan. Murteiden 
nimet ovat: keski-oromo, itä-oromo, orma, garreh, sanje 
ja boorana. Murre-eroista huolimatta oromojen 
tietoisuus yhteisestä etnisestä alkuperästä on voimakas: 
kaikki oromomurteiden puhujat mieltävät itsensä 
nimenomaan oromoiksi. 

Etiopiassa oromon kielen julkinen käyttö oli kiellettyä 
vuoden 1974 vallankumoukseen saakka. Sotilashallitus 
dergin aikana käynnistettiin oromonkielinen 
lukutaitokampanja ja kieltä alettiin käyttää radiossa ja 
julkaisutoiminnassa. Kuitenkin vasta Mengistu Haile 
Mariamin hallituksen kaaduttua oromot saivat 
kielelleen alueellisesti virallisen aseman, ja 
oromonkielinen kouluopetus alkoi kehittyä. Amhara on 
edelleenkin Etiopian ensimmäinen virallinen kieli ja 
myös oromoalueiden korkeammilla kouluasteilla 
opetuskieli, mutta kansakouluissa käytetään oromoa, ja 
esimerkiksi oromonkieliset radiolähetykset ovat 
suosittuja. 

Oromo on suhteellisen läheistä sukua somalille, mutta 
tiettävästi kielet eivät ole keskenään ymmärrettäviä. 


Oromo 



Oromon levinneisyys keltaisella. 


Oma nimi afaan oromoo 

Tiedot 

Alue Etiopia , Kenia 

Virallinen - 
kieli 

Puhujia 30-35 miljoonaa 

Sija 91. 

Kirjaimisto latinalainen kirjaimisto 

Kielitieteellinen luokitus 
Kielikunta afroaasialaiset kielet 
Kieliryhmä kuusilaiset kielet 

Kielikoodit 

ISO 639-1 öm 

ISO 639-2 orm 

ISO 639-3 useita (http://www-01.sil.org/iso639- 
3/documentation.asp?id=useita) 

Ohje 


Oromoon kirjoitus ja ääntäminen 





































Oromoon virallinen kirjoitustapa on ollut vuodesta 1991 lähtien latinalainen kirjaimisto (oromooksi: qubee). 
Aikaisemmin käytettiin etiopialaista tavumerkistöä, joka tunnetaan myös nimellä ge'ez, sekä arabialaista 
kirjaimistoa. 

Alla on lueteltu oromoon aakkoset. Suomen oikeinkirjoituksesta poikkeavat ääntämykset on merkitty 
kirjaimen perään hakasulkuihin. 

a b c=[tj’] ch=[tj] ddhefghijklmn ny=[ji] o p ph=[p’] q=[k’] r s sh=[J] t u v w x=[t’] y [j] z=[z] 

C, ph, q ja X ovat ns. ejektiivisiä konsonantteja, jotka äännetään nostamalla suun ilmanpainetta ennen 
konsonantin vapauttamista sulkemalla samanaikaisesti äänirako ja ilman ulospääsytie. Kun konsonantti 
vapautetaan sitä seuraa kuultavissa oleva ilmavirta. 

Oromossa erotetaan lyhyet ja pitkät vokaalit sekä konsonantit kuten suomessa. Ne kirjoitetaan 
kahdentamalla vastaava lyhyt vokaali tai konsonantti. 

Kielioppi 


Oromon kielessä substantiiveilla on kaksi sukua: maskuliini ja feminiini. Yleissääntö on, että maskuliiniset 
substantiivit päättyvät a:han ja feminiinit u:hun. Muihin vokaaleihin päättyvät sanat voivat olla joko 
maskuliineja tai feminiinejä, kuten myös konsonantteihin päättyvät sanat, jotka voivat olla vain lainasanoja. 
Adjektiivit mukautuvat pääsanansa kieliopillisen suvun sekä yksikön ja monikon mukaan. 

Aiheesta muualla 

■ Oromo folk literature (http://www.samizdat.com/cerulli.html) Näytteitä oromonkielisestä 
kansanperinteestä englanninkielisine käännöksineen 

Afroaasialaiset kielet 

aasäx | aari | afar | ajawa | akkadi | amhara | arabia | aramea | bambassi | bedza | ebla | egypti | foinikia | 
hassaniyya | hausa | heprea | higi-bura | kabjyli | kambata | keskiatlaksentamazight | kopti | malta | oromo | saho | 
sidamo | somali | S5^ria | tamashek | taselhit | tigre | tigrinja | ugariti | wolaitta 


Noudettu kohteesta ”https://fi.wikipedia.org/w/index.php?title=Oromon_kieli&oldid=17119021” 

